CELEX: 
Language: ga
Date: 2021-02-03 00:00:00
Title: RIALACHÁN TARMLIGTHE (AE) …/... ÓN gCOIMISIÚN lena leasaítear, chun críocha a oiriúnaithe do dhul chun cinn teicniúil agus eolaíocha, Cuid 1 d’Iarscríbhinn VI a ghabhann le Rialachán (CE) Uimh. 1272/2008 ó Pharlaimint na hEorpa agus ón gComhairle maidir le haicmiú, lipéadú agus pacáistiú substaintí agus meascán

MEABHRÁN MÍNIÚCHÁIN
            
            
               1.COMHTHÉACS AN GHNÍMH THARMLIGTHE
            
            
               Is iad cuspóirí Rialachán (CE) Uimh. 1272/2008 maidir le haicmiú, lipéadú agus pacáistiú substaintí agus meascán (CLP) leibhéal ard cosanta do shláinte an duine agus don chomhshaol a áirithiú chomh maith le saorghluaiseacht substaintí, meascán agus earraí. Comhlíontar na cuspóirí sin, inter alia, trí liosta substaintí a bhunú lena n‑aicmithe comhchuibhithe agus lena n‑eilimintí lipéadaithe ar leibhéal an Aontais. I gCuid 1 d’Iarscríbhinn VI liostaítear Nótaí i bhforoinn 1.1.3. a shanntar d'iontráil chomhchuibhithe maidir le haicmiú agus lipéadú agus a bhaineann le sainaithint, aicmiú agus lipéadú substaintí chomh maith le haicmiú agus lipéadú meascán. Is é is cuspóir ag na Nótaí seo soiléireacht agus deimhneacht dhlíthiúil a chur ar fáil agus aicmiú agus lipéadú comhchuibhithe á gcur i bhfeidhm. D'iarr na Ballstáit agus na páirtithe leasmhara Nótaí áirithe a leasú ós rud é go bhfuil an fhoclaíocht atá ann faoi láthair sna nótaí sin míchruinn agus go dtugtar isteach roinnt neamhchinnteachta maidir leis an léirmhíniú ceart ar oibleagáidí dlíthiúla.  Dá bhrí sin, is iomchuí Nótaí áirithe i gCuid 1 d’Iarscríbhinn VI a bhaineann leis na hiontrálacha i dTábla 3 de Chuid 3 d’Iarscríbhinn VI a leasú. 
            
            
               2.COMHAIRLIÚCHÁIN ROIMH GHLACADH AN GHNÍMH
            
            
               De bhun Airteagal 53a(4) de Rialachán (CE) Uimh. 1272/2008, chuathas i gcomhairle le saineolaithe arna n‑ainmniú ag gach Ballstát sa ghrúpa saineolaithe ábhartha CARACAL (Údaráis inniúla le haghaidh REACH agus CLP). I gcomhréir le pointe 10 den Iarscríbhinn a ghabhann le Comhaontú Idirinstitiúideach maidir le Reachtóireacht Níos Fearr an 13 Aibreán 2016
                  1
                iarradh ar Pharlaimint na hEorpa agus ar an gComhairle a bheith rannpháirteach i ngrúpa saineolaithe CARACAL.
            
            
               Chuathas i gcomhairle le páirtithe leasmhara sa ghrúpa saineolaithe CARACAL i gcomhréir le pointe 6 den Iarscríbhinn a ghabhann leis an gcomhaontú sin. 
            
            
               3.EILIMINTÍ DLÍ AN GHNÍMH THARMLIGTHE
            
            
               Leis an ngníomh dlí leasaítear Rialachán (CE) Uimh. 1272/2008. Is é Airteagal 53(1) de Rialachán (CE) Uimh. 1272/2008 bunús dlí an ghnímh tharmligthe seo. 
            
            
            
               RIALACHÁN TARMLIGTHE (AE) …/... ÓN gCOIMISIÚN
            
            
               an 3.2.2021
            
            
               lena leasaítear, chun críocha a oiriúnaithe do dhul chun cinn teicniúil agus eolaíocha, Cuid 1 d’Iarscríbhinn VI a ghabhann le Rialachán (CE) Uimh. 1272/2008 ó Pharlaimint na hEorpa agus ón gComhairle maidir le haicmiú, lipéadú agus pacáistiú substaintí agus meascán
            
            
               (Téacs atá ábhartha maidir le LEE)
            
            
               TÁ AN COIMISIÚN EORPACH, 
            
            
               Ag féachaint don Chonradh ar Fheidhmiú an Aontais Eorpaigh,
            
            
               Ag féachaint do Rialachán (CE) Uimh. 1272/2008 ó Pharlaimint na hEorpa agus ón gComhairle an 16 Nollaig 2008 maidir le haicmiú, lipéadú agus pacáistiú substaintí agus meascán, agus lena leasaítear agus lena n‑aisghairtear Treoir 67/548/CEE agus Treoir 1999/45/CE, agus lena leasaítear Rialachán (CE) Uimh. 1907/2006
                  2
               , agus go háirithe Airteagal 53(1) de,
            
            
               De bharr an mhéid seo a leanas:
            
            
               (1)Tá iarrtha ag na Ballstáit agus ag páirtithe leasmhara go leasófaí roinnt de na nótaí a leagtar amach i bhforoinn 1.1.3 de Chuid 1 d’Iarscríbhinn VI a ghabhann le Rialachán (CE) Uimh. 1272/2008. 
            
            
               (2)Glacann an Coimisiún leis gur gá foclaíocht na nótaí sin a fheabhsú.  Tá cuid de na nótaí a bhaineann le substaintí míchruinn agus tugtar isteach roinnt neamhchinnteachta maidir leis an léirmhíniú ceart ar oibleagáidí dlíthiúla. Go háirithe, d'fhéadfaí léirmhíniú a thabhairt ar roinnt de na nótaí sin nach gá na substaintí a bhfuil feidhm ag na nótaí sin ina leith a aicmiú in aon chor faoi choinníollacha áirithe, ach, le bheith cruinn, níor cheart iad a chumhdach faoin aicmiú agus lipéadú comhchuibhithe ach ba cheart iad a bheith fós faoi réir aicmithe i gcomhréir le Teideal II de Rialachán (CE) Uimh. 1272/2008 (féin‑aicmiú).
            
         
         
            
               (3)Dá bhrí sin, ba cheart Rialachán (CE) Uimh. 1272/2008 ón gComhairle a leasú dá réir,
            
            
            
               TAR ÉIS AN RIALACHÁN SEO A GHLACADH:
            
            
               Airteagal 1
            
            
               Leasuithe ar Rialachán (CE) Uimh. 1272/2008
            
            
               Leasaítear Cuid 1 d’Iarscríbhinn VI a ghabhann le Rialachán (CE) Uimh. 1272/2008 mar a leagtar amach san Iarscríbhinn a ghabhann leis an Rialachán seo. 
            
            
               Airteagal 2
            
            
               Teacht i bhfeidhm 
            
            
               Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.
            
            
               Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            
            
               Arna dhéanamh sa Bhruiséil, 3.2.2021
            
            
               
                     Thar ceann an Choimisiúin
               
               
                     An tUachtarán
                     Ursula VON DER LEYEN
               
            
         
         
            
                  
                     (1)
                  
                        IO L 123, 12.5.2016, lch. 1.
               
               
                  
                     (2)
                  
                        IO L 353, 31.12.2008, lch. 1
               
            
      
    ---documentbreak--- 
      
         
         
            
               IARSCRÍBHINN 
            
            
            
               Leasaítear Cuid 1 d’Iarscríbhinn VI a ghabhann le Rialachán (CE) Uimh. 1272/2008 mar a leanas: 
            
            
               (1)i bpointe 1.1.3.1, cuirtear an méid seo a leanas in ionad nótaí J go R: 
            
            
                
            
            
               ‘Nóta J:
            
            
               Tá feidhm ag an aicmiú comhchuibhithe mar charcanaigin nó mar shó‑ghineach ach amháin i gcás inar féidir a léiriú go bhfuil níos lú ná 0,1 % w/w beinséin (Uimh. EINECS 200-753-7) sa tsubstaint, agus sa chás sin déanfar aicmiú i gcomhréir le Teideal II den Rialachán seo freisin le haghaidh na n‑aicmí guaise sin.
            
            
               Nóta K:
            
            
               Tá feidhm ag an aicmiú comhchuibhithe mar charcanaigin nó mar shó‑ghineach ach amháin i gcás inar féidir a léiriú go bhfuil níos lú ná 0,1 % w/w 1,3- bútaidhé-éin (Uimh. EINECS 203-450-8) sa tsubstaint, agus sa chás sin déanfar aicmiú i gcomhréir le Teideal II den Rialachán seo freisin le haghaidh na n‑aicmí guaise sin. I gcás n‑aicmítear an tsubstaint mar charcanaigin ná mar shó‑ghineach, ba cheart feidhm a bheith ag na ráitis réamhchúraim (P102)P210-P403, ar a laghad.
            
            
               Nóta L:
            
            
               Tá feidhm ag an aicmiú comhchuibhithe mar charcanaigin ach amháin i gcás inar féidir a léiriú go bhfuil níos lú ná 3 % d’úsc sulfair démheitile mar a thomhaistear é le IP 346 sa tsubstaint (‘Cinntiúchán aramatacha iltimthriallacha i mbunolaí bealaithe neamhúsáidte agus i gcodáin pheitriliam saor asfaltéin – Modh séin athraonta i leith eastóscadh sulfocsaíde dé-mheitile’, Institute of Petroleum, Londain), agus sa chás sin déanfar aicmiú i gcomhréir le Teideal II den Rialachán seo freisin le haghaidh na haicme guaise sin.
            
            
               Nóta M:
            
            
               Tá feidhm ag an aicmiú comhchuibhithe mar charcanaigin nó mar shó‑ghineach ach amháin i gcás inar féidir a léiriú go bhfuil níos lú ná 0,005 % w/w beansó[a]-piréin (Uimh. EINECS 200-028-5) sa tsubstaint, agus sa chás sin déanfar aicmiú i gcomhréir le Teideal II den Rialachán seo freisin le haghaidh na haicme guaise sin. 
            
            
            
            
               Nóta N: 
            
            
               Tá feidhm ag an aicmiú comhchuibhithe mar charcanaigin nó mar shó‑ghineach ach amháin i gcás go bhfuil stair iomlán an scagtha ar eolas agus i gcás inar féidir a léiriú nach carcanaigin í an tsubstaint óna dtáirgtear é, agus sa chás sin déanfar aicmiú i gcomhréir le Teideal II den Rialachán seo freisin le haghaidh na haicme guaise sin.
            
            
               Nóta P:
            
            
               Tá feidhm ag an aicmiú comhchuibhithe mar charcanaigin nó mar shó‑ghineach ach amháin i gcás inar féidir a léiriú go bhfuil níos lú ná 0,1 % w/w beinséin (Uimh. EINECS 200-753-7) sa tsubstaint, agus sa chás sin déanfar aicmiú i gcomhréir le Teideal II den Rialachán seo freisin le haghaidh na n‑aicmí guaise sin. I gcás nach n‑aicmítear an tsubstaint mar charcanaigin ná mar shó‑ghineach, beidh feidhm ag na ráitis réamhchúraim (P102-)P260-P262-P301 + P310-P331, ar a laghad.
            
         
         
            
               Nóta Q:
            
            
               Tá feidhm ag an aicmiú comhchuibhithe mar charcanaigin ach amháin i gcás ina gcomhlíonfar ceann amháin de na coinníollacha seo a leanas:
            
            
               — léiríodh le tástáil ghearrthéarmach bhithmharthanachta trí ionanálú go bhfuil leathré ualaithe níos lú ná 10 lá ag snáithíní is faide ná 20 μm; nó
            
            
               — léiríodh le tástáil ghearrthéarmach bhithmharthanachta trí insileadh iontraicéach go bhfuil leathré ualaithe níos lú ná 40 lá ag snáithíní is faide ná 20 μm 
            
            
               ; nó
            
            
               — i dtástáil chuí ionpeireatóineach, ní fhacthas fianaise ar bith go raibh barraíocht charcanaigineachta ann; nó
            
            
               — níor tugadh faoi deara athruithe ábhartha pataigineachta nó neoplaisteacha ar bith, i dtástáil chuí fhadtéarmach ionanálaithe
            
            
               Nóta R:
            
            
               Tá feidhm ag an aicmiú comhchuibhithe mar charcanaigin ach amháin i gcás snáithíní ag a bhfuil Meántrastomhas Geoiméadrach Ualaithe de réir Faid (LWGMD) lúide dhá earráid chaighdeánacha gheoiméadracha is mó ná 6 μm, arna thomhas i gcomhréir le Modh tástála A.22 san Iarscríbhinn a ghabhann le Rialachán (CE) Uimh. 440/2008 ón gCoimisiún*’
            
            
               _________________
            
            
               *
                     Rialachán (CE) Uimh. 440/2008 ón gCoimisiún an 30 Bealtaine 2008 lena leagtar síos modhanna tástála de bhun Rialachán (CE) Uimh. 1907/2006 ó Pharlaimint na hEorpa agus ón gComhairle maidir le Clárú, Meastóireacht, Údarú agus Srianadh Ceimiceán (REACH) (IO L 142, 31.5.2008, lch. 1).
            
            
            
            
            
            
               (2)i bpointe 1.1.3.2, cuirtear an méid seo a leanas in ionad Nótaí 8 agus 9: 
            
            
                ‘Nóta 8: 
            
            
               Tá an t‑aicmiú mar charcanaigin i bhfeidhm ach amháin i gcás inar féidir a léiriú gur lú ná 0,1 % an t‑uastiúchan teoiriciúil d'fhormaildéad in‑athscaoilte atá sa mheascán, beag beann ar an bhfoinse atá aige, agus é á chur ar an margadh. 
            
            
               Nóta 9: 
            
            
               Tá an t‑aicmiú mar shó‑ghineach i bhfeidhm ach amháin i gcás inar féidir a léiriú gur lú ná 1 % an t‑uastiúchan teoiriciúil d'fhormaildéad in‑athscaoilte atá sa mheascán, beag beann ar an bhfoinse atá aige, agus é á chur ar an margadh.’